Document ID: /roh_data/filtered/fineweb-2-filterrobots_roh.jsonl.gz/66341

Fachstelle Langsamverkehr
Servetsch per il traffic betg motorisà
Servizio per il traffico non motorizzato
I dat viandantas e viandants, i dat ciclistas e ciclists ed ussa datti er fairtrail! Fairtrail è in'offensiva da scharm, tuttafatg senza mussar cun il det, percunter cun ina purziun autoironia ed umor grischun. Fairtrail fa reclama per dapli toleranza sin las sendas da viandar grischunas e sin ils trails. Fairtrail è ina campagna en il rom dal project grischunHIKE e grischunE-MTB che vegn realisada per incumbensa da l'uffizi da construcziun bassa dal Grischun.
Emprimas mesiras èn prontas: ina broschura d'infurmaziun, il codex, cartas postalas plainas umor e la pagina d'internet en chaussa tar Grischun vacanzas. Ultra da quai datti differents pitschens regals da reclama sco tatgaders, buttuns, crema da sulegl e scalins da velo da fairtrail che duain sensibilisar las viandantas ed ils viandants e las ciclistas ed ils ciclists da prender resguard in da l'auter. Per l'onn 2020 èn previsas ulteriuras mesiras. Nus essan pronts per ans metter en viadi sin il fairtrail. Vegni er Vus!
Empustar ils products pudais Vus qua.